A tardi continó y a luenga aragonesa , como tot lo diya, estio una d'as protagonistas. Pues se fazió en a plaza d'o lugar un teyatro en Aragonés ta ninas y ninos. A compañía de teyatro que i partizipió se clama "Os alguebanaires" y a chen choben, y no tan choben, disfrutó con una d'as suyas obras  clamada " O Yayo Bolador". Ta rematar as autibidatz d'a tardi, a chen quereba unas d'as actuazions mas asperadas, o pasabillas con a colla musical " Profés Prou". Ista ye una   d'as autibidatz an que a chen mas i partizipa. Más de 200 personas acompañoron o pasabillas, an que se ascuitoron cantas tradizionals, populars y combatibas. Antimas, iste pasabillas ye interchenerazional, pues se i trobán esferens chenerazions con chen d'o lugar y de difuera d'iste.